LunaJets

LunaJets é unha empresa privada de alugueiro de avións de negocios, fundada en 2007 por Eymeric Segard en Xenebra (Suíza), onde ten a súa sede. Ten oficinas tamén en Londres, París, Mónaco, Riga e Dubai.

A compañía non posúe ningún avión en propiedade; o seu modelo de negocio consiste en conectar os operadores e propietarios de avións privados con clientes finais. Ao longo dos anos, LunaJets desenvolveu unha rede global de 350 operadores con acceso a 4.800 avións, tanto turbohélices coma jets a reacción que varían en tamaño, desde very light jets, coma o Cessna Citation Mustang, ata avións VIP, coma os Boeing Business Jet (BBJs) ou os Airbus Corporate Jets (ACJs).

Forma parte das alianzas European Business Aviation Association (EBAA) e da National Business Aviation Association (NBAA). Posúe a certificación ARGUS (filial de SGS).

 Historia 
LunaJets foi fundado en decembro de 2007 por Eymeric Segard, antigo publicista da axencia Ogilvy, tras lograr reunir dous millóns de dólares de investidores privados. O concepto inicial era crear unha plataforma en liña para proporcionar "voos baleiros" (empty-leg flights), e "asentos baleiros" de última hora en avións privados que voan baleiros, cun desconto sobre o prezo de mercado que poden alcanzar o 75%. Estes "voos baleiros" son avións que transitan sen pasaxeiros debido á necesidade de reposicionarse ou volver á súa base, entre outras razóns. 

Nese momento o empresario Richard Branson, xunto con Scott Duffy, lanzou un proxecto similar chamado Virgin Charter, onde se potenciaba o jet-sharing (compartir avión privado) e a revenda de asentos, modelos de negocio que LunaJets non compartiu. Virgin Charter, que nese momento empregaba a 100 persoas, detivo as súas operacións en 2009 cando o alugueiro de avións privados caeu drasticamente debido á crise financeira. Nese mesmo ano 2009, LunaJets lanzou o seu sitio web, especializado en servizo completo e baixas comisións en voos privados baixo demanda. 

En 2010, LunaJets rebautizouse como provedor de voos chárter de baixo custo baixo o slogan “fly private at the best price” (voa en privado ao mellor prezo), ofrecendo voos a demanda e voos baleiros (empty-legs). Ese mesmo ano abriron unha oficina en Hungría.

En 2015 lanzaron a súa app para móbiles, presentada pola cadea CNBC coma o Uber da aviación privada. Ese mesmo ano, LunaJets abriu unha sucursal dentro da terminal de jets privados en Olbia (Italia) e en Dubai, así coma unha nova oficina en Ibiza. Neste momento a empresa contaba cuns 25 empregados.

En 2017 a empresa superou os 40 empregados, contando 20 nacionalidades e 12 idiomas. LunaJets alcanzou os 60 millóns de francos suízos en vendas anuais en 2018, o que representa un aumento do 40% con respecto ao ano anterior. Ademais, en 2018 a empresa organizou preto de 5.000 voos, un 35% máis ca o ano anterior. Ese mesmo ano foi a primeira vez que a revista económica Bilan premiou á empresa como mellor empregador do ano. O crecemento da compañía foi notable: En 2010 venderon unhas 550 prazas e contaban cuns 10 empregados e para 2019 xa subiran a 6.000 voos e uns 50 empregados.

En 2021, LunaJets alcanzou os 100 millóns de francos suízos en vendas anuais, máis de 8.000 voos organizados e 60 empregados repartidos en seis oficinas: Xenebra, París, Londres, Riga, Mónaco e Dubai. Ese mesmo ano superou a cifra de máis de 1.100 novos clientes que cobren voos de longo alcance en todos os continentes, así como operou voos chárter de urxencia desde Cabul. Na actualidade lidera os servizos de jet chárter en Europa.

 Modelo de negocio 
O modelo de negocio de LunaJets baséase en alugar jets privados ofrecendo os mellores prezos do mercado. A súa función é poñer en contacto os propietarios dos avións de negocios cos clientes finais. Para poder ofrecer os mellores prezos baséanse no poder adquisitivo e nunha tecnoloxía propia desenvolvida polo equipo, que lles permite ofrecer un servizo 24 horas.

 Filiais 
LunaJets pertence ao grupo Luna Aviation. Dentro do grupo atópase LunaSolutions, especializada na venda e adquisición de aeronaves; LunaGroup Charter, para grupos grandes de pasaxeiros e LunaLogistik, especializada en voos de carga e urxencias médicas.

 LunaSolutions 
LunaSolutions, fundada en 2020, ofrece un servizo personalizado a aqueles que desexen vender ou intercambiar avións privados. Estes poden ser clientes privados, corporativos ou incluso gobernos. O obxectivo é brindarlles o asesoramento axeitado e individualizado para a adquisición ou venda de jets privados. As súas oficinas localízanse en Xenebra, Londres e París. Grazas á experiencia de máis de 10 anos de LunaJets no sector, o coñecemento sobre aeronaves é moi completo e avanzado para unha solución a medida de cada cliente.

 LunaGroup Charter 
LunaGroup Charter funciona de maneira similar a LunaJets, dedicado á localización de avións privados pero para grupos grandes, cos mesmos principios de efectividade e transparencia, adaptando as necesidades do grupo na busca da mellor solución para calquera destino e lugar de partida. En 2022, LunaGroup Charter bateu o récord de 5.500 pasaxeiros voando o mesmo día para o Torneo das Seis Nacións de rugby.

 LunaLogistik 
LunaLogistik adícase a axudar a clientes particulares e corporacións co servizo de transporte e envío de mercadorías por vía aérea. Estas cargas poden ser desde valiosas obras de arte, documentos importantes, produtos perigosos, ou mercadorías grandes e pesadas. As oficinas atópanse en Xenebra e Londres.

 Certificacións e asociacións 
miniatura|Logo da EBAA
LunaJets conta coa certificación ARGUS, o símbolo de excelencia máis respectado dentro da industria da aviación, sendo unha filial do grupo francés SGS. En 2015 foi a primeira empresa de voos chárter en obter esta certificación fóra dos Estados Unidos, renovada dous anos máis tarde.

En 2018 a revista financeira suíza Bilan recoñeceu a LunaJets coma "Mellor empregador de Suíza", para empresas emerxentes con menos de 100 empregados. En 2021 recibiu o premio por cuarta vez.

LunaJets é membro da European Business Aviation Association (EBAA) e da National Business Aviation Association (NBAA) estadounidense.

LunaJets pertence a The Air Charter Association como axente certificado de ARGUS. Esta certificación está plantexada para promover maiores niveis de seguridade e atención ao cliente. Ofrecen consultoría de aviación, estándares de auditoría global e analítica aeronáutica.

 Patrocinios 
miniatura|Veleiro IMOCA La Fabrique
Desde 2011 LunaJets patrocina o equipo de vela Aleph Sailing Team. En 2014 convertéronse en socios de The Womanity Foundation, en Suíza. No verán de 2016 LunaJets patrocinou o Stile F Squadra Corse no Blancpain GT Series, unha carreira anual de GT3 no Circuíto Paul Ricard, en Le Castellet (Francia).

En 2017, anunciaron o seu apoio á World Bicycle Relief, organización sen ánimo de lucro que reparte bicicletas a nivel global, como parte do seu programa de responsabilidade social corporativa. Un ano máis tarde renovaron o seu compromiso coa organización.

Ese mesmo ano patrocinaron un catamarán de aluminio easy-to-fly chamado Luna. En 2018, foi o primeiro easy-to-fly en gañar a carreira Bol d'Or Mirabaud, no lago Léman de Xenebra.

En 2018 anunciouse o patrocinio durante tres anos das viaxes e regatas de Alan Roura, a bordo do veleiro IMOCA La Fabrique.

En 2022 LunaJets converteuse no patrocinador da Scuderia Monte-Carlo (filial de Ferrari en Mónaco) para o campionato Ferrari Challenge en Europa e apoiando á Fundación Eden, para a construción dun orfanato e unha escola en Cotonou (Benín). O seu piloto, o monegasco Willem van der Vorm, venceu o campionato de 2021.

 Frota 
A frota á que ten acceso LunaJets, dentro das categorías Very Light Jets (en xeral, de 4-5 asentos), Light Jets (5-8 asentos), Super Light Jets (6-8 asentos), Midsize Jets (6-9 asentos), Super Midsize Jets (7-9 asentos), Large Jets (10-12 asentos), Super Large Jets (12-15 asentos), Long Range Jets (12-15 asentos), Turboprops, VIP Airliner e Regional Jet Airliner; está formada polas seguintes aeronaves:

Very Light Jets
 Embraer Phenom 100/100E
 Eclipse Aviation Eclipse 550
 Cessna Citation Mustang 
 Honda HondaJet 

Light Jets
 Cessna Citation M2
 Cessna Citation CJ1/CJ plus
 Nextant 400XT 
 Piaggio Avanti P180
 Cessna Citation CJ2/CJ2 plus
 Bombardier Learjet 40/ 40XR
 Hawker Beechcraft Premier 1A
 Hawker Beechcraft 400/ 400XP
 Cessna Citation Encore plus
 Cessna Citation V
 Cessna Citation Bravo
 Cessna Citation II
 Cessna Citation CJ3/CJ3 Plus
 Cessna Citation CJ4
 Beechjet 400 A

Super Light Jets
 Pilatus PC-24 
 Embraer Phenom 300/300 E
 Bombardier Learjet 45 / 45XR
 Cessna Citation VII
 Cessna Citation XLS/XLS plus
 Bombardier Learjet 75

Midsize Jets
 Gulfstream G150
 Hawker Beechcraft 750
 Bombardier Learjet 60 / 60XR
 Cessna Citation Sovereign
 Embraer Legacy 500
 Embraer Praetor 500
 Hawker Beechcraft 850XP
 Hawker 800
 Hawker Beechcraft 900XP
 Cessna Citation Latitude
 Cessna Citation III

Super Midsize Jets
 Legacy 450
 Dassault Falcon 50 / 50 EX
 Hawker Beechcraft 4000
 Hawker Beechcraft 1000
 Gulfstream G280
 Cessna Citation X
 Gulfstream G200
 Bombardier Challenger 300
 Bombardier Challenger 350
 Embraer Praetor 600

Large Jets
 Dassault Falcon 2000S
 Dassault Falcon 2000
 Dassault Falcon 2000XLS
 Dassault Falcon 2000EX
 Bombardier Challenger 605
 Bombardier Challenger 604
 Dassault Falcon 2000LX
 Dassault Falcon 900LX
 Bombardier Challenger 650
 Dassault Falcon 900
 Embraer Legacy 650 / 650E
 Gulfstream 350
 Dassault Falcon 900EX
 Dassault Falcon 900EX EASy
 Gulfstream G III
 Legacy 600

Super Large Jets
 Dassault Falcon 6X
 Dassault Falcon 900C
 Dassault Falcon 900DX
 Gulfstream G IV
 Gulfstream G IV-SP
 Bombardier Challenger 850
 Bombardier Challenger 5000
 Gulfstream G500
 Dassault Falcon 900B
 Gulfstream G450
 Bombardier Global 5500

Long Range Jet
 Bombardier Global Express
 Dassault Falcon 7X
 Bombardier Global 6000
 Gulfstream G550
 Gulfstream 650
 Gulfstream G V
 Dassault Falcon 8X
 Bombardier Global 7500
 Bombardier Global 6500
 Gulfstream 700

Turboprops
 Beechcraft King Air 90GTx Turboprops
 Pilatus PC-12 NGX
 Pilatus PC-12 Turboprops
 Beechcraft King Air 200 Turboprops
 Beechcraft King Air 350i
 Fairchild Metro 23
 Dornier 228
 Dornier 328
 Saab 340
 Fokker 50

VIP Airliner
 Embraer Lineage 1000 (14 asentos)
 Airbus ACJ318 (18 asentos)
 Airbus ACJ319 (19 asentos)
 Boeing Business Jet BBJ 3 (19 asentos)
 Boeing Business Jet BBJ 2 (19 asentos)
 Airbus ACJ30
 Boeing BBJ

Regional Jet (RJ) Airliner
 Fairchild Dornier 328 (14 asentos)
 Embraer ERJ 145 (48 asentos)

 Notas 

 Véxase tamén 

 Ligazóns externas 
 Páxina oficial da empresa  

Categoría:Aviación civil
Categoría:Empresas de Suíza